หุ้นปิดเช้าร่วงหนัก35จุด
ตลาดหุ้นปิดภาคเช้าวันที่ 5 ส.ค. 1,088.57 จุด ลดลง 35.44 จุด หรือ&nbsp; 3.15% มูลค่าการซื้อขาย&nbsp; 34,843.26 ล้านบาท
5 ส.ค. 2554

ตลาดหุ้นปิดภาคเช้าวันที่ 5 ส.ค. 1,088.57 จุด ลดลง 35.44 จุด หรือ  3.15% มูลค่าการซื้อขาย  34,843.26 ล้านบาท
บริษัทหลักทรัพย์ (บล.) กรุงศรีอยุธยา ระบุว่า ตลาดหุ้นไทยปรับตัวลงแรงจากความกังวลต่อการฟื้นตัวเศรษฐกิจโลก ส่งผลให้ดัชนีหลุดแนวรับ 1,100 จุด ตามการปรับลงของตลาดหุ้นต่างประเทศ โดยดัชนีดาวโจนส์ปรับลดลงแรงถึง 4.31%  จากความกังวลแนวโน้มเศรษฐกิจ ขณะที่ราคาน้ำมันปรับลดลงแรง 5.3% ปิดที่ 86.63 เหรียญ/บาร์เรล 
 ทั้งนี้ หลังจากดัชนีหลุดแนวรับดังกล่าวลงมาและแตะระดับต่ำสุดที่ 1,086.64 จุด ส่งผลให้แนวรับถัดไปอยู่ที่ 1,070 จุด และ 1,030 จุด ในระยะกลาง 
 สำหรับกลยุทธ์การลงทุนแนะนำให้“รอซื้อ” กลุ่มหุ้นที่ให้อัตราผลตอบแทนจากเงินปันผลสูงอย่าง ADVANC,DTAC, TICON โดยล่าสุด ADVANC ประกาศประกาศจ่ายเงินปันผลระหว่างกาล 4.17 บาทคิดเป็นอัตราผลตอบแทนจากเงินปันผล 3.48% และทั้งปี7.0% ขณะที่แม้ DTAC และ TICON จะไม่จ่ายเงินปันผลระหว่างกาลแต่ทั้งปีให้อัตราผลตอบแทนสูงกว่า 7%
5 หลักทรัพย์ที่มีมูลค่าการซื้อขายสูงสุด ได้แก่SCB มูลค่าการซื้อขาย  2,601.50 ล้านบาท   ปิดที่  116 บาท  ลดลง 6.50 บาท หรือ  -5.31%PTT มูลค่าการซื้อขาย  2,444.36 ล้านบาท   ปิดที่  329 บาท  ลดลง  11 บาท หรือ  -3.24% BBL มูลค่าการซื้อขาย   1,754.04 ล้านบาท   ปิดที่  158 บาท  ลดลง  7บาท หรือ -4.24%KTB มูลค่าการซื้อขาย   1,708.83 ล้านบาท   ปิดที่  19 บาท  ลดลง  1 บาท หรือ -5%KBANK มูลค่าการซื้อขาย   1,594.06 ล้านบาท   ปิดที่  130 บาท  ลดลง 5.50 บาท หรือ  -4.06%